Khari Stephenson

Khari Stephenson (født 18. januar 1981 i Kingston, Jamaica) er en jamaicansk fotballspiller som spiller for San Jose Earthquakes. Han har tidligere spilt for Aalesund.

Klubbkarriere

Amerika 
Ungdomskarrieren til Stephenson ble tilbragt i den jamaicanske klubben Real Mona, etterfulgt av college-fotball for Williams College fra 2000 til 2003. Etter fullført skolegang ble han draftet av Chicago Fire i Major League Soccer som nummer 27 totalt. Han klarte seg ikke i laget og fikk dra til Kansas City Wizards. Heller ikke her ble det mye spilletid, etter den første sesongen var endt stod han bokført med 3 kamper og totalt 44 minutter. Overraskende nok var han å finne i startoppstillingen i sluttspillkampene. Av disse spilte han samtlige, og scoret også et mål på «Wizards'» vei til finalen.

Skandinavia 
I 2006 gikk Stephenson til svenske GAIS. Året etter gikk turen videre til AIK som betalte nesten sju millioner svenske kroner for ham. Da han ble solgt til Aalesund sommeren 2008 var dette for en betydelig mindre sum, og AIK hadde dermed tapt millioner på spilleren.

Landslagskarriere 
Stephenson spilte for Jamaica under U20-VM 2001 i Argentina og debuterte for A-landslaget i 2004 mot . Han har spilt 24 kamper for A-landslaget og scoret 3 mål (per 31. januar 2009).

Referanser

Eksterne lenker 
 

Jamaicanske fotballspillere
Fotballspillere for Chicago Fire
Fotballspillere for Sporting Kansas City
Fotballspillere for GAIS
Fotballspillere for AIK
Fotballspillere for Aalesunds FK
Fotballspillere for San Jose Earthquakes
Norgesmestere i fotball
Utenlandske fotballspillere i Norge
Fødsler i 1981